 Kurzusleírás (tematika)
	Kurzus neve: Dramaturgia

	A kurzus oktatója/i, elérhetősége(i): 
Keszthelyi Kinga / kingakeszthelyi@yahoo.com, 06203664107

	Kód: B-AN-301


	Tantervi hely:
Animációs projekt II.
	Javasolt félév:
3. 
	Kredit: 20

	Tanóraszám:90
Egyéni hallgatói munkaóra: 510

	Kapcsolt kódok: -
	Típus:
előadás/konzultáció
	Szab.vál-ként felvehető-e? nem
	Szab.vál. esetén sajátos előfeltételek:
nincs

	A kurzus kapcsolatai (előfeltételek, párhuzamosságok): nincs

	A kurzus célja és alapelvei: 

A kurzus célja, hogy a hallgatókkal megismertesse a dramaturgia alapvető törvényszerűségeit, illetve vizsgálja a hatáskeltés legfőbb dramaturgiai eszközeit, ezáltal gyakorlati segítséget adjon alkotómunkájukhoz.  A kurzushét fókuszában a félévben aktuális “éles projekt” áll. Ennek témái: A társadalmi és egyéni szolidaritás, illetve a Nem adom fel Alapítvány Mikes lakóotthon projektje.
 


	Tanulási eredmények (fejlesztendő szakmai és általános kompetenciák):

Tudás: 
1. Alapvető ismeretekkel rendelkezik saját művészeti ága egyes részei, továbbá más művészeti ágak, valamint más szakterületek, kiemelten a gazdasági-, egészségügyi- és szociális-, valamint (info)technológiai szakterületek közötti kapcsolódásokról.
2. Figyelme kiterjed az animációhoz kapcsolódó néhány más terület (pl. gazdaság, kultúra, jövőkutatás, ökológia, technológia, zene, irodalom, filmművészet) alapvető tartalmaira és általános elveire.	

Képesség:
1. Animációs tervező-/alkotómunkája megalapozásához önállóan végez adat- és forrásgyűjtést, meghatározza azok eredetiségét, mérlegeli, elemzi szakmai relevanciájukat, szintetizálja és kritikailag kezeli azokat.
2. Animációs tervező-/alkotótevékenysége során alapvető szakmai véleményt alkot koncepciókról, folyamatokról és eredményekről.
3. Szakmaspecifikus tervezési módszertan alkalmazásával tervez és menedzsel kisléptékű animációs projekteket.
4. Animációs tervező-/alkotótevékenysége során kiválasztja és magas szinten alkalmazza a megfelelő eszközt, módszert, eljárást és gyártástechnológiát koncepciói és tervei megvalósításához.	

Attitűd:	
1. Törekszik arra, hogy részt vegyen más művészeti ágakkal közös produkciók megvalósításában 
2. Tudatosan gondolkodik alkotásainak társadalmi, kulturális, közösségi, környezeti  és gazdasági vonatkozásairól. Törekszik szakmája etikai normáinak betartására.
3. Munkája során – ahol az releváns - az interdiszciplinaritásra törekszik.


Autonómia és felelősségvállalás:			
1. Kialakult ízléssel és kritikai érzékkel bír.
2. Tervezési, kivitelezési tevékenysége közben törekszik újító magatartással segíteni a produkció és munkatársai hatékonyságát.

	A kurzus keretében feldolgozandó témakörök, témák: 
7. Filmdramaturgia, filmelemzés


	Tanulásszervezés/folyamatszervezés sajátosságai: 
   A kurzus menete, az egyes foglalkozások jellege és ütemezésük (több tanár esetén akár a tanári közreműködés megosztását is jelezve: 
A kurzushéten a következő témákra fókuszálunk: a cselekményszövés, időkezelés, karakterfejlesztés, dialógusírás kérdései. A hatáskeltés eszközeinek tudatosítása és alkalmazásának fejlesztése. 

1. A dramaturgia elméleti kérdései, történeti áttekintés, illetve a két “éles projekt” témájának előkészítése: az érzékenyítés, illetve a szolidaritás.
2. Ayce Kartal: Vilaine fille (Wicked Girl) (2017) dramaturgiai elemzése: témaválasztás, megformálás, időkezelés, szerkezeti felépítés, konfliktus, dialógus, stb. kérdései
3. A társadalmi szolidartitás megjelenítése filmes eszközökkel - Tarr Béla: Proglógus (Visions of Europe) (2004) - akció, feszültség, időkezelés, stb. 
További dramaturgiai elemzések:
Bruno Collet: Memorable (2019)
Emma de Swaef-Marc James Roels: Ce magnifique gâteau! (2018)
Huszárik Zoltán: Elégia (1965)
Chaplin: Aranyláz (1925) (részlet)


A hallgatók tennivalói, feladatai: Az órákon való részvétel és aktív jelenlét. A közösen megnézett filmek tárgyalásában való részvétel irányított kérdések alapján, illetve az önállóan kidolgozandó feladatok elvégzése. Az első és második nap otthoni írásbeli feladat teljesítése.

A tanulás környezete: tanterem



	Értékelés:
A kurzus végén.

   Teljesítendő követelmények:
- aktív, folyamatos jelenlét a konzultációkon, foglalkozásokon, a feladatok határidőre, az
 elvárt színvonalon történő megoldása.
- aktív órán kívüli munka a projekten a tanárral egyeztetett mérföldkövek mentén

Értékelés módja: 
A kurzust záró osztályzat alapját egyrészt az órákon való aktív jelenlét, másrészt a közösen megnézett filmek tárgyalásában való részvétel, illetve az otthon kidolgozandó feladatok teljesítésének minősége adja. 


    Az értékelés szempontjai (mi mindent veszünk figyelembe az értékelésben): 
· Feladatmegoldás minősége (Tartalom)
· Egyéni fejlődés (Fejlődés)
· Órákon aktív részvétel, az egyéni munkavégzés intenzitása, motiváltság szintje (Szorgalom)


	
Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}): szorgalom, fejlődés, tartalom / egyenlő arányban, számtani átlagot képezve az Animációs Projekt IV. részjegyeként.


	Ajánlott irodalom: 
Ajánlott filmek:
Claude Barras: Életem cukkiniként 
Révész Bálint: Nagyi projekt 
Szabó Réka: A létezés eufóriája
Zurbó Dorottya: Könnyű leckék
Tuza-Ritter Bernadett: Egy nő fogságban
Stefan Ludwig: Mérges buddha
Ajánlott irodalom: 
Raymond Queneau: Stílusgyakorlatok
Arisztotelész: Poétika (kijelölt szemelvények)
Egri Lajos: A drámaírás művészete (kijelölt szemelvények)
Bruno Bettelheim: A mese bűvölete és a bontakozó gyermeki lélek
V. J. Propp: A mese morfológiája


	Egyéb információk:

	Máshol/korábban szerzett tudás elismerése/ validációs elv:

· nincs lehetőség elismerésre/beszámításra

	Tanórán kívüli konzultációs időpontok és helyszín: Szemeszter során külön egyeztetések alapján.





